Més de 200 professionals participaran en el II Congrés de Bandera Blava que se celebra a Gandia i Alfàs del Pi aquesta setmana
21 octubre 2024

## Més de 200 professionals participaran en el II Congrés de Bandera Blava que se celebra a Gandia i Alfàs del Pi aquesta setmana21 octubre 2024Última actualització: 21 octubre 2024

![](../gestion/img/3c52896613f7eaef82fe1b6711043913f528e1eb7f3415e7e57343c08e7b3b40.jpg)  
  

Més de 200 especialistes i professionals del sector turístic participaran del **22 al 24 d'octubre** en la **segona edició del Congrés de Bandera Blava** que se celebrarà a les instal·lacions de la Casa de la Cultura de l'Alfàs del Pi els dies 22 i 23 d'octubre de 2024 i a la platja Nord de Gandia, el dia 24 d'octubre de 2024. L'organització d'aquest Congrés suposa el reconeixement dels 38 anys consecutius que la nostra ciutat ha obtingut la Bandera Blava, una circumstància que només es dona a set platges de tot Espanya.  
  
Per a aquesta edició s'espera la presència de **41 organismes**. 11 entitats públiques d'àmbit estatal i autonòmic, 11 municipis, 7 fundacions o associacions, 6 universitats i 6 empreses de diferents sectors.  
  
Durant la celebració s'abordaran diversos aspectes que estan marcant el present i el futur de les destinacions turístiques com són la sostenibilitat, la salut i l'accessibilitat a les platges, la seguretat i el socorrisme, i l'educació ambiental.  
  
Els assistents al congrés no només abordaran aquests aspectes si no que, dins del programa previst, visitaran el Centre Històric, el Grau i la platja de Gandia.  
  
Durant la jornada de dijous, els participants assistiran a tallers pràctics de socorrisme, aprendran sobre activitats per a persones amb discapacitat a platges o com posar en marxa iniciatives d'educació ambiental en la mateixa arena.  
  
Tal com ha explicat Sendra, es tracta d'una nova oportunitat per _"posar en valor i difondre totes les riqueses que té Gandia alhora que aprenem d'altres especialistes en la matèria"_. _"Aquest tipus de trobades entre professionals del sector, administracions, entitats i empreses, ens permet millorar com a destinació i seguir el camí d'aposta per la qualitat i la innovació per diferenciar-nos d'altres destinacions similars"_.

[Twittear](https://twitter.com/share)